কেন সময় লাগছে? বনমন্ত্রী বলেন, “ বাঘ গণনার বিষয়টা বেশ কঠিন। যেখানে যেখানে ক্যামেরা বসানো হয় সেই সব জায়গা থেকে ছবি পাওয়ার পর একটা বড় সময় লাগে বিশ্লেষণের জন্য। কারণ একই বাঘের ছবি অনেকবার চলে আসতে পারে।’’ একই সঙ্গে বনমন্ত্রী বলেন, ‘‘বাঘের পায়ের ছাপ অনেক সময় আলাদা করে চেনা মুশকিল হয়ে যায়। কিন্তু প্রত্যেকটি বাঘের গায়ের ডোরাকাটা দাগ আলাদা হয়। এটাই বিশ্লেষণের আসল পর্যায়। এর জন্য বেশ কিছু সময় লাগছে। কাজ চলছে পুরোদমে। আশা করছি আর মাস দুই-তিনের মধ্যে কাজ শেষ হবে।”